เทศกาลภาพยนตร์นานาชาติกรุงเทพฯ 2550

เทศกาลภาพยนตร์นานาชาติกรุงเทพฯ 2550 จัดขึ้นระหว่างวันที่ 19–29 กรกฎาคม พ.ศ. 2550 ณ โรงภาพยนตร์เอสเอฟ เวิลด์ ซีเนม่าในเครือเอสเอฟ ซีเนม่า เซ็นทรัลเวิลด์ เทศกาลภาพยนตร์นานาชาติกรุงเทพฯ จัดขึ้นเป็นปีที่ 5 ติดต่อกัน โดยในปีนี้ ผู้จัดงานวางแผนจะฉายภาพยนตร์ประมาณ 100 เรื่อง โดยเน้นภาพยนตร์จากเอเชียเป็นหลักTAT's rescheduled film festival on July 19-29, The Nation, retrieved 2007-03-17.

 ปัญหาด้านกำหนดการและงบประมาณ 
เดิมเทศกาลมีกำหนดจัดระหว่างวันที่ 26 มกราคม ถึง 5 กุมภาพันธ์ แต่ต้องเลื่อนออกไปเนื่องจากสถานที่ไม่เพียงพอ เพราะโรงภาพยนตร์ในกรุงเทพฯ ส่วนใหญ่มีคิวฉายภาพยนตร์เรื่องตำนานสมเด็จพระนเรศวรมหาราช ภาคองค์ประกันหงสา อยู่แล้ว

นอกจากนี้ การจัดเทศกาลภาพยนตร์ยังประสบปัญหาการตัดงบประมาณครั้งใหญ่จาก 180 ล้านบาท เหลือ 60 ล้านบาท ส่งผลให้ผู้จัดเทศกาลอย่างการท่องเที่ยวแห่งประเทศไทยต้องยกเลิกสัญญากับบริษัท Film Festival Management ซึ่งมีสำนักงานใหญ่อยู่ในลอสแอนเจลิส ซึ่งเป็นผู้จัดเทศกาลภาพยนตร์ดังกล่าวมาตั้งแต่ปี พ.ศ. 2547

ในปีที่ผ่านมา เทศกาลนี้เน้นไปที่ภาพยนตร์ฮอลลีวูดทุนสร้างสูงและการปรากฎตัวบนพรมแดงของเหล่าคนดัง ซึ่งบินมาที่กรุงเทพฯ ด้วยงบประมาณของเทศกาลBKK International Film Festival reschedules.

 ข้อถกเถียง 
ในเบื้องต้น เทศกาลได้ประกาศว่าภาพยนตร์แอนิเมชั่นจากฝรั่งเศสเรื่องแพร์ซโพลิสจะเป็นภาพยนตร์เปิดเทศกาล ภาพยนตร์เรื่องนี้ดัดแปลงมาจากนวนิยายภาพของ Marjane Satrapi (ผู้กำกับร่วม) ซึ่งเล่าเรื่องราวในวัยเด็กของเธอที่เติบโตในอิหร่านในช่วงการปฏิวัติอิหร่าน อย่างไรก็ตาม สถานทูตอิหร่านได้ขอให้ผู้จัดงานพิจารณาฉายภาพยนตร์จากอิหร่านอีกเรื่องหนึ่ง ดังนั้น แพร์ซโพลิสจึงถูกนำอกจากโปรแกรม ฉัททันต์ กุญชร ณ อยุธยา ผู้อำนวยการเทศกาล กล่าวว่า:

ผมได้รับคำเชิญจากสถานทูตอิหร่านเพื่อหารือในเรื่องนี้ และทั้งสองฝ่ายได้ตกลงร่วมกันว่า การไม่นำภาพยนตร์เรื่องนี้มาฉายจะเป็นผลดีต่อความสัมพันธ์ระหว่างสองประเทศ ภาพยนตร์เรื่องนี้เป็นผลงานที่ดี แต่ยังมีปัจจัยอื่นๆ ที่ต้องนำมาพิจารณาประกอบThailand pulls Iranian cartoon from film festival, Reuters, 2007-06-27.

เราได้รับคำร้องขอจากสถานทูตอิหร่านให้ถอดภาพยนตร์เรื่องนี้ออกจากโปรแกรมฉายของเทศกาล ซึ่งทางเราก็ได้ดำเนินการตามนั้น และขณะนี้เราจำเป็นต้องเดินหน้าต่อไปThai festival removes praised film after pressure from Iran, AP, 2007-06-27.

อย่างไรก็ตาม ฉัททันต์ยังกล่าวเพิ่มเติมว่า การตัดสินใจถอดภาพยนตร์เรื่องนี้ออกเป็นความรับผิดชอบของเขาแต่เพียงผู้เดียว และ “ไม่ได้เกิดจากแรงกดดันจากภายนอกแต่อย่างใด”

ภาพยนตร์ฮังการีเรื่องด้วยโลหิต แด่อิสรภาพ ซึ่งบอกเล่าเหตุการณ์การแข่งขันโปโลน้ำในโอลิมปิกที่เป็นที่รู้จักในชื่อ “การแข่งขันเลือดในน้ำ” รวมถึงการปฏิวัติฮังการี ค.ศ. 1956 ได้รับการคัดเลือกให้เป็นภาพยนตร์เปิดเทศกาลแทน

 อ้างอิง 

หมวดหมู่:เทศกาลภาพยนตร์นานาชาติกรุงเทพฯ
หมวดหมู่:ประเทศไทยในปี พ.ศ. 2550
หมวดหมู่:กรุงเทพมหานครในปี พ.ศ. 2550